**Līgums Nr. \_\_\_\_**

Par stipendijas piešķiršanu

*Dokumenta parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības iestāde “Rīgas sociālās aprūpes centrs “Stella maris””** (turpmāk – Iestāde) tā direktores Ilzes Andersones personā, kura rīkojas saskaņā ar Rīgas domes 01.06.2010. nolikuma Nr.56 „Rīgas sociālās aprūpes centra „Stella maris” nolikums” 13.punktu un Rīgas domes 2023. gada 31. maija saistošo noteikumu Nr. RD-23-200-sn ”Par Rīgas valstspilsētas pašvaldības stipendiju piešķiršanu sociālā darba speciālistu piesaistei” 15.punktu,

**Rīgas**  **valstspilsētas pašvaldības Labklājības departaments** (turpmāk – Maksātājs) tā direktores Irēnas Kondrātes personā, kura rīkojas saskaņā ar Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu un Rīgas domes 29.11.2023. nolikuma Nr. RD-23-365-no “Rīgas valstspilsētas pašvaldības Labklājības departamenta nolikums” 12.7. apakšpunktu, no vienas puses, un

**Vārds uzvārds,** personas kods 000000-00000, (turpmāk – Stipendiāts),

turpmāk kopā saukti Līdzēji un katrs atsevišķi – Līdzējs,

ievērojot Rīgas domes 2023. gada 31. maija saistošos noteikumus Nr. RD-23-200-sn ”Par Rīgas valstspilsētas pašvaldības stipendiju piešķiršanu sociālā darba speciālistu piesaistei” (turpmāk – Saistošie noteikumi), pamatojoties uz Maksātāja Stipendiju piešķiršanas komisijas (turpmāk –komisija) 2025.gada \_\_\_\_\_ lēmumu (protokols Nr.\_\_), izsakot savu brīvu gribu, bez viltus, spaidiem un maldiem, noslēdz šādu līgumu (turpmāk – Līgums):

1. **Līguma priekšmets**
2. Stipendiāts apņemas studēt augstskolas \_\_\_\_\_\_\_\_\_\_\_\_\_\_\_\_, mācību programmas ilgums – 4,5 gadi, un iegūt sociālā darbinieka kvalifikāciju, un Maksātājs apņemas maksāt Stipendiātam studiju laikā stipendiju 200,00 EUR (divi simti *euro*) mēnesī (turpmāk – Stipendija) saskaņā ar komisijas lēmumu par stipendijas piešķiršanu un tās izmaksu par studiju laiku akreditētā studiju programmā un ievērojot Līgumā noteiktos nosacījumus stipendijas piešķīrumam.
3. Stipendija tiek maksāta ar mērķi, lai Stipendiāts pēc studiju pabeigšanas turpinātu darba tiesiskās attiecības ar Iestādi sociālā darbinieka specialitātē.
4. **Stipendijas maksāšanas noteikumi un norēķinu kārtība**
5. Maksātājs maksā Stipendiātam stipendiju pēc izglītības programmas apguves uzsākšanas 10 (desmit) mēnešus gadā visu izglītības programmas apguves laiku, ja Stipendiāts sekmīgi apgūst izglītības programmu (vidējā atzīme nav zemāka par 6 ballēm) akreditētā studiju programmā un ievēro Līguma noteikumus;
6. Maksātājs, veicot stipendijas izmaksu, ietur un maksā valsts budžetā normatīvajos aktos noteiktos nodokļus, ja tādi ir vai tiks noteikti. Stipendiju izmaksā vienu reizi mēnesī, pārskaitot to uz Līgumā norādīto Stipendiāta kredītiestādes norēķinu kontu līdz kārtējā mēneša 20.datumam.
7. Par Stipendijas saņemšanas dienu Līdzēji atzīst datumu, kad Maksātājs veicis maksājumu.
8. Stipendiātam Stipendijas izmaksa tiek pārtraukta un saņemtā stipendija ir jāatmaksā Maksātājam uz Līgumā norādīto kredītiestādes norēķinu kontu Līguma 10.punktā noteiktā kārtībā, ja:
	1. Stipendiāts, iesniedzot pieteikumu stipendijas saņemšanai vai citus dokumentus, ir sniedzis nepatiesu informāciju;
	2. Stipendiāts ir atskaitīts no izglītības iestādes nesekmības dēļ;
	3. Stipendiāts pārtrauc un neatsāk minētās izglītības programmas studijas;
	4. Stipendiāts izmanto akadēmisko atvaļinājumu vairāk nekā divas reizes studiju laikā;
	5. Stipendiāts noteiktajā termiņā nav izpildījis studiju plānā paredzētās akadēmiskās saistības, tai skaitā, sekmīgi nokārtojis iepriekšējā mācību semestra vai mācību gada pārbaudījumus;
	6. Stipendiāts norādītajā termiņā nav iesniedzis Līguma 16.3. apakšpunktā noteiktos dokumentus (izziņu no izglītības iestādes par studiju faktu un sekmju izrakstu par pēdējo semestri) vairāk kā par diviem semestriem;
	7. Stipendiāts pārkāpj vai nepilda Līguma noteikumus.
9. Stipendijas izmaksa tiek apturēta, ja:
	1. Stipendiāts atrodas akadēmiskajā atvaļinājumā, tai skaitā, ja studiju pārtraukums ir vienu studiju gadu veselības stāvokļa dēļ;
	2. Stipendiātam sekmju vidējā atzīmē ir zemāka par 6 ballēm;
10. Stipendijas izmaksa Stipendiātam tiek atjaunota ja:
	1. Stipendiāts atsāk izglītības programmas apguvi pēc akadēmiskā atvaļinājuma;
	2. Stipendiāts iesniedzis Iestādes noteiktajā termiņā Līguma 16.3. apakšpunktā noteiktos dokumentus.
	3. Stipendiātam sekmju vidējā atzīme nākamajā semestrī ir lielāka par 6 ballēm
11. Stipendiāts saņemto stipendiju Maksātājam atmaksā uz Līgumā norādīto kredītiestādes norēķinu kontu, Līguma 10.punktā noteiktā apmērā un kārtībā, ja:
	1. stipendijas izmaksa tiek apturēta un netiek atjaunota;
	2. Stipendiāts pēc izglītības programmas apguves atsakās noslēgt darba līgumu ar Iestādi specialitātē, kuru apgūstot ir saņēmis stipendiju;
	3. darba līgums ar Stipendiātu ir uzteikts saskaņā ar Darba likuma 100. panta pirmo daļu un 101. panta pirmās daļas 1., 2., 3., 4., 5. un 6. punktu, un darba tiesiskās attiecības ir izbeigtas.
12. Līdzēji par stipendijas atmaksu Līguma 6. un 9.punktā noteiktos gadījumos 1 (viena) mēneša laikā pēc Līguma 6. vai 9.punktā noteikto apstākļu konstatēšanas noslēdz vienošanos, ievērojot sekojošus noteikumus:
	1. Līguma 6.punktā noteiktos gadījumos:
		1. stipendija tiek atmaksāta 100% apmērā;
		2. stipendija tiek atmaksāta 1 (viena) gada laikā.
	2. Līguma 9.punktā noteiktos gadījumos:
		1. atmaksājamā stipendijas daļa tiek aprēķināta proporcionāli Iestādē nenostrādātajam laikam pēc izglītības programmas apguves;
		2. stipendija tiek atmaksāta 1 (viena) gada laikā, ja Līdzēji nav vienojušies par citu stipendijas atmaksāšanas periodu, kas nepārsniedz trīs gadus.
13. **Iestādes un Maksātāja tiesības un pienākumi**
14. Iestādes tiesības:
	1. pieprasīt Stipendiātam ar studijām saistītos dokumentus un informāciju;
	2. atbilstoši iespējām, nodrošināt pasūtījumu zinātniskajam darbam, diplomdarbam, bakalaura vai maģistra darbam;
	3. izskatīt izglītības iestādes informāciju (pārskatus) par Stipendiāta sekmēm un izvērtēt Stipendiāta tiesības turpmāk saņemt Stipendiju;
	4. slēgt ar Stipendiātu darba līgumu pirms Līgumā noteiktās specialitātes iegūšanas;
	5. vienpusēji grozīt Stipendijas apmēru, ja tiek mainīts Saistošajos noteikumos noteiktais stipendijas apmērs.
15. Iestādes pienākumi:
	1. Līgumā noteiktajā kārtībā un apmērā nodrošināt Stipendiātam Stipendiju;
	2. pēc katra studiju semestra pārbaudīt Stipendiāta atbilstību Saistošo noteikumu un Līguma nosacījumiem;
	3. pēc studiju beigšanas noslēgt ar Stipendiātu pilna laika darba līgumu uz nenoteiktu laiku sociālā darbinieka specialitātē;
	4. sniegt Maksātājam un Stipendiātam ar Līguma izpildi saistīto informāciju.
16. Maksātāja tiesības:
	1. pieprasīt Iestādei informāciju par Stipendiāta sekmēm un darba attiecībām ar Iestādi;
	2. ierosināt Iestādei izvērtēt Līgumsaistību izpildi gadījumos, ja konstatēti riski Līguma neizpildei;
	3. aprēķināt līgumsodu 10% apmērā no izmaksātās summas Līguma neizpildes gadījumā;
17. Maksātāja pienākumi:
	1. maksāt Stipendiātam stipendiju Līgumā noteiktā apmērā un kārtībā;
	2. saistībā ar Stipendiju maksāt nodokļus normatīvajos aktos paredzētajos gadījumos un kārtībā;
	3. saskaņā ar komisijas lēmumu apturēt vai pārtraukt Stipendijas izmaksu;
	4. saskaņā ar komisijas lēmumu atprasīt izmaksāto Stipendiju, tajā skaitā ieturētos nodokļus.
18. **Stipendiāta tiesības un pienākumi**
19. Stipendiātam ir tiesības:
	1. saņemt Līgumā noteikto stipendiju.
	2. saņemt ar Līguma izpildi saistītu informāciju no Iestādes un Maksātāja.
20. Stipendiāta pienākumi:
	1. apgūt Līguma 1. punktā norādīto specialitāti Līgumā noteiktā kvalitātē un iegūt akreditētas izglītības iestādes izsniegtu izglītību apliecinošu dokumentu;
	2. pēc studiju pabeigšanas turpināt darba attiecības ar Iestādi un nostrādāt tajā ne mazāk kā 2 (divus) gadus. Minētajā periodā neieskaita ilgstošu attaisnotu prombūtni, izņemot darbnespēju vai atvaļinājuma laiku bez darba samaksas saglabāšanas, kas mazāki par 30 kalendāra dienām, vai mācību, ikgadējo vai papildu atvaļinājumu;
	3. iesniegt Iestādei izziņu no izglītības iestādes par studiju faktu un sekmju izrakstu par pēdējo semestri:
		1. līdz 1. martam – par rudens semestri;
		2. līdz 1. augustam – par pavasara semestri;
	4. 10 (desmit) dienu laikā pēc studiju pārtraukšanas vai izbeigšanas informēt par to Iestādi;
	5. 10 (desmit) dienu laikā pēc studiju pārtraukšanas uz laiku (akadēmiskais atvaļinājums, bērnu kopšanas atvaļinājums u.c.) informēt par to Iestādi un iesniegt Iestādei rakstveida iesniegumu par Stipendijas izmaksas pagaidu pārtraukšanu;
	6. Līgumā noteiktajos gadījumos un kārtībā atmaksāt Stipendiju, t.sk. ieturētos nodokļus, izņemot Saistošo noteikumu 24.punktā noteiktos gadījumus.
	7. Stipendiāts apliecina, ka piekrīt, ka Iestādei ir tiesības Līguma izpildes ietvaros pieprasīt un nodot informāciju, kas noteikta Fizisko personu datu aizsardzības likumā, tajā skaitā nodot Stipendiāta datus piedziņas kompānijām ar mērķi nodrošināt Līguma izpildi.
21. **Līdzēju atbildība**
22. Līdzēji ir atbildīgi par Līgumā noteikto saistību izpildi saskaņā ar Līgumu un normatīvo aktu prasībām.
23. Līdzēji tiek atbrīvoti no atbildības par daļēju vai pilnīgu Līguma nepildīšanu, ja šī neizpilde radusies pēc Līguma noslēgšanas nepārvaramas varas rezultātā. Par nepārvaramu varu Līguma izpratnē tiek uzskatītas dabas katastrofas, militāra rakstura darbības, epidēmijas, valsts pārvaldes institūciju lēmumi vai rīkojumi vai citi ārkārtēji apstākļi, kurus Līdzēji nevarēja ne paredzēt, ne novērst.
24. Nepārvaramas varas apstākļu gadījumā Līguma izpildes pienākums tiek apturēts uz attiecīgo nepārvaramas varas apstākļu pastāvēšanas laiku. Nepārvaramas varas apstākļiem pastāvot vairāk par trīs mēnešiem, ikviens no Līdzējiem var atkāpties no Līguma, par to paziņojot rakstveidā.
25. Līdzēji ir atbildīgi par informācijas, kas iegūta no otra Līdzēja Līguma darbības laikā, glabāšanu un nenodošanu trešajām personām bez otra Līdzēja piekrišanas. Par šādu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, jebkura rakstiska, mutiska, elektroniski uzglabāta vai jebkura cita veida informācija, kas iegūta Līguma izpildes laikā un ir neatklājama trešajām personām bez otra Līdzēja iepriekšējas rakstveida piekrišanas, izņemot Latvijas Republikas normatīvajos aktos paredzētos gadījumus.
26. Rīgas valstspilsētas pašvaldība kā personas datu pārzinis apstrādās Līgumā norādītos vai Līguma izpildes ietvaros saņemtus Stipendiāta personas datus Līguma saistību izpildes nodrošināšanai un tikai tādā apmērā, kā tas nepieciešams Līguma saistību izpildei un normatīvajos aktos noteikto Pašvaldības saistību izpildei.
27. Stipendiāta personas datu apstrāde tiek veikta, ievērojot normatīvajos aktos noteiktās prasības šādu datu apstrādei un aizsardzībai.
28. **Līguma termiņš**
29. Līgums stājas spēkā dienā, kad to Līdzēji parakstījuši, un ir spēkā līdz pilnīgai saistību izpildei.
30. **Noslēguma noteikumi**
31. Visi grozījumi Līgumā izdarāmi rakstveidā, Līdzējiem savstarpēji vienojoties, un šādi grozījumi kļūst par Līguma neatņemamu sastāvdaļu.
32. Iestāde var vienpusēji atkāpties no Līguma, ja tās uzņemtās saistības kļūst neizpildāmas vai Stipendiāts nepilda ar Līgumu uzņemtās saistības.
33. Līdzēji var vienoties par Līguma izbeigšanu pirms termiņa, atsevišķi vienojoties par Līguma izbeigšanas noteikumiem un noslēdzot rakstveida vienošanos.
34. Līdzēji vienojas, ka jebkādi strīdi, domstarpības vai prasības, kas saistītas ar Līgumu un tajā noteikto saistību izpildi, tiek risināti sarunu ceļā. Ja vienošanās netiek panākta strīds tiek izskatīts tiesā atbilstoši Latvijas Republikas tiesību aktiem.
35. Līdzēji apliecina, ka Līgumā (VIII. sadaļā) norādītie rekvizīti ir patiesi. Par rekvizītu maiņu Līdzējs paziņo pārējiem Līdzējiem 3 (trīs) darba dienu laikā, nosūtot informāciju uz Līgumā norādīto kontaktpersonas e-pastu.
36. Līgums sagatavots uz 5 (piecām) lapām un parakstīts elektroniski.
37. **Līdzēju rekvizīti un paraksti**

|  |  |  |
| --- | --- | --- |
| **Iestāde** | **Maksātājs** | **Stipendiāts** |
|  | Rīgas valstspilsētas pašvaldības Labklājības departaments | Vārds uzvārdsPersonas kods  |
| Adrese: Tālruņa Nr. e-pasta adrese:  Kontaktpersonas:  tālruņa Nr.e-pasta adrese:  | Adrese: Baznīcas iela 19/23, Rīga, LV-1010Tālruņa Nr. 67105151e-pasta adrese: dl@riga.lvKontaktpersonas: tālruņa Nr. 67105626e-pasta adrese: ld.personals@riga.lv | Deklarētās dzīvesvietas adrese: Tālruņa Nr. e-pasta adrese:  |
| Norēķinu rekvizīti: Rīgas valstspilsētas pašvaldība Adrese: Rātslaukums 1, Rīga,  LV-1050 NMR kods: 90011524360 PVN reģ. Nr.: LV90011524360  Banka: Luminor Bank AS Latvijas filiāle Kods: RIKOLV2X Konta Nr: RD iestādes kods:  | Norēķinu rekvizīti:Rīgas valstspilsētas pašvaldībaAdrese: Rātslaukums 1, Rīga, LV-1050NMR kods: 90011524360PVN reģ. Nr.: LV90011524360 Banka: Luminor Bank AS Latvijas filiāleKods: RIKOLV2XKonta Nr: LV64RIKO0021500018010RD iestādes kods:  212 | Banka: Konta Nr. |
| Direktors\_\_\_\_\_\_/XXXXX/ | Direktore \_\_\_\_\_\_ /I.Kondrāte/ |  \_\_\_\_\_\_\_\_ /XXXXX/ |